Kenya

Kenya, yo e leng Repaboliki ya Kenya semmuso, ke lefatshe le le kwa Botlhaba jwa Aferika. Ke leloko la African Union le le nang le palo ya batho ba ba hetang dimmilone di le 47.7 go ya ka palo batho ya 2019. Kenya o wela mo maemong a masome mabedi le bofererabobedi mo mafatsheng a a nang le palo ya  batho e ntsi (28th most populous country) mo lefatsheng, a bo a wela mo maemong a bosupa mo Aforika. Toropong kgolo ya Kenya ke Nairobi e bile ke one motse o mogolo go feta , mme toropo ya bobedi ka bogolo ebile e le e kgologolo ke Mombasa, mme o fitlhelwa mo setlhakatlhakeng sa Mobasa mo lewatleng la india le mafatshe a a mabapi.Mombasa e ne e le toropo kgolo yaBritish East Africa Protectorate, e e neng e akaretsa bophara jwa Kenya le bokone bophirima jwa Somalia go simolola ka 1998 go ema ka 1901. Ditoropo tse dingwe tsa botlhokwa di akaretsa Kisumu le Nakuru. Kenya o dikaganyeditswe ke  South Sudan go ya kwa bokone bophirima, Ethiopia go ya kwa bokone, Somalia go ya kwa botlhaba, Uganda go ya kwa bophirima, Tanzania go ya kwa borwa, le Lewatle la Indiago ya kwa borwa botlhaba.

Banni ba ntlha ba Kenya e ne e le batsomi le ba bapadi, jaaka batho ba segompieno ba Hadza. Go ya ka nako ya baithutamarope ya dilo tse di amanang le tsone le dilo tsa marapo, batho ba ba buang puo ya Cushitic ba ne ba nna la ntlha mo mafelong a a kwa tlase a Kenya magareng ga 3,200 le 1,300 BC, nako e e itsegeng jaaka Lowland Savanna Pastoral Neolithic. Badisa ba ba buang Se-Nilotic (bagologolwane ba batho ba ba buang se-Nilote ba Kenya) ba simolotse go fuduga go tswa kwa Sudan Borwa ya gompieno go ya kwa Kenya mo e ka nnang ka 500 BC.Ehret, C. (1983) Culture History in the Southern Sudan, J. Mack, P. Robertshaw, Eds. Batho ba Ba-Bantu ba ne ba nna mo lotshitshing le mo teng ga naga magareng ga 250 BC le 500 AD.

 Metswedi